ravi prakash behind pawan kalyans janasena?
జనసేనానితో టీవి9 రవి ప్రకాష్.. మ్యాటరేంటి?
నిన్న (శనివారం) జరిగిన ‘కాటమరాయుడు’ ప్రీ రిలీజ్ ఫంక్షన్‌లో టీవి9 రవిప్రకాష్ స్పీచ్ స్పెషల్ ఎట్రాక్షన్‌గా నిలిచింది. తెలుగు సినిమా ఇండస్ట్రీకి పవన్ కళ్యాణ్ ట్రెండ్ సెట్టర్ అయితే.. తెలుగు మీడియా రంగానికి రవిప్రకాష్ ట్రెండ్ సెట్టర్.
TNN | Updated:
Mar 19, 2017, 03:34PM IST
నిన్న (శనివారం) జరిగిన &lsquo;కాటమరాయుడు&rsquo; ప్రీ రిలీజ్ ఫంక్షన్&zwnj;లో టీవి9 రవిప్రకాష్ స్పీచ్ స్పెషల్ ఎట్రాక్షన్&zwnj;గా నిలిచింది. తెలుగు సినిమా ఇండస్ట్రీకి పవన్ కళ్యాణ్ ట్రెండ్ సెట్టర్ అయితే.. తెలుగు మీడియా రంగానికి రవిప్రకాష్ ట్రెండ్ సెట్టర్. అప్పటి వరకూ మూసధోరణితో ఉన్న న్యూస్ చానల్ రూపురేఖలు రవి ప్రకాశించడంతో పూర్తిగా మారిపోయాయి.
ప్రస్తుతం మీడియా రంగంలో తిరుగులేని రారాజుగా ఉన్న రవి ప్రకాష్ కాటమరాయుడు ప్రీ రిలీజ్ వేడుకలో పవన్&zwnj;ను ఆకాశానికెత్తేయడంతో పాటు.. ప్రస్తుతం అధికారంలో ఉన్న పార్టీలకు మీడియా భయ పడి వాస్తవాలను దాచేస్తుందన్న విషయాన్ని నిస్సిగ్గుగా వేలాది మంది ప్రేక్షకుల ముందు ఒప్పుకున్నారు రవి ప్రకాష్.
Visit Site
Recommended byColombia
ఈ విషయాన్ని పక్కన పెడితే పవన్ కళ్యాన్ జనసేన పార్టీ స్థాపించి 3 సంవత్సరాలైనప్పటికీ ప్రజల్లో ఇప్పుడిప్పుడే ముందుకు తీసుకువెళ్లే ప్రయత్నం వేగవంతం చేసినట్లు కనిపిస్తుంది. అయితే పవన్ కంటూ ఓ సొంత మీడియా లేకపోవడం కూడా తాను చేసే మంచి పనులు ప్రజల్లోకి వెళ్లే పరిస్థితి ఉండదు. ఒకర్ని తొక్కాలన్నా .. ఇంకొకర్ని ఎత్తాలన్నా మీడియాకు వెన్నతో పెట్టిన విధ్య.
కాబట్టి ఈ విషయాన్ని ముందుగానే పసిగట్ట గలిగాడు పవన్. ప్రజలకు మంచి చేయడం ఎంత ముఖ్యమో.. తాము చేసిన మంచిని తప్పులు ఎంచకుండా ప్రజలకు చేరవేయడం కూడా అంతే ముఖ్యం, దీనికి తప్పకుండా మీడియా అండ ఉండాలనుకున్న పవన్&zwnj;కు తాజాగా బ్రేకింగ్ బాస్ రవి ప్రకాశించడంతో పార్టీకి ఖచ్చితంగా హెల్ప్ అవుతుంది.
అంతేకాకుండా రెండు తెలుగు రాష్ట్రాలలోనూ.. టాప్ టు న్యూస్ చానల్స్ ఏంటంటే టీవి9 , ఎన్టీవీలు. నిన్న జరిగిన కాటమరాయుడు ప్రీ రిలీజ్ ఫంక్షన్&zwnj;లో టీవి9 రవి ప్రకాష్&zwnj;తో పాటు ఎన్టీవీ అధిపతి నరేంద్రచౌదరి పవన్ పక్కనే కూర్చుని ముచ్చటించారు. గతంలో సర్ధార్ గబ్బర్ సింగ్ ఆడియో వేడుకలోనూ ఇదే సీన్ కనిపించింది. దీంతో చౌదరిగారి ఆశీస్సులు &lsquo;జనసేనాని&rsquo;కి మెండుగానే ఉన్నట్లు కనిపిస్తుంది.
ఇదిలాఉంటే పవన్ కళ్యాణ్ టాప్ న్యూస్ చానల్ అధిపతులను తన టచ్&zwnj;లోకి తెచ్చుకోవడంతో చాలా వరకూ విజయాన్ని సాధించారనే చెప్పాలి. ఎందుకంటే నందిని పంది చేయాలన్నా.. పందిని నంది చేయాలన్నా వీరివల్ల సాధ్యమే అని గత పరిస్థితులను బట్టి తెలుస్తోంది.
కాటమరాయుడు ప్రీ రిలీజ్ ఫంక్షన్&zwnj;లో రవిప్రకాష్ స్పీచ్:
ఈ మధ్య పవన్ కళ్యాణ్&zwnj;ను ఇష్టపడుతున్న వ్యక్తుల్లో నేను ఒకడ్ని, మొన్నటి ఎన్నికల్లో పవన్ పాత్ర ఏంటో మనకు తెలుసు, పవన్ ప్లేస్&zwnj;లో మరొకరు ఉంటే పదవినో డబ్బునో పొందుకునేవాడు , ప్రస్తుతం ఉన్న రాజకీయ నాయకుల్లా విపరీతమైన డబ్బుని సంపాదించేవారు. కాని పవన్ కళ్యాణ్ కొత్త మార్గాన్ని ఎన్నుకున్నారు. ప్రజల సమస్యల పరిష్కారానికి శక్తి మేర పనిచేస్తున్నారు. కాబట్టే పవన్ కళ్యాణ్&zwnj;ను ఖచ్చితంగా అభిమానించాల్సి ఉంటుంది.
ఈరోజు అధికారంలో ఉన్న ప్రభుత్వాలకు భజన చేసే బ్యాచ్&zwnj;లు ప్రతిచోటా కనిపిస్తున్నాయి. ఈ రోజు చాలా కష్టమైన విషయం సత్యం వెనుక నిలబడటం, సత్యాన్ని చెప్పడం.. కాని ఆ పని చేస్తున్న పవన్ కళ్యాణ్&zwnj;కు నా అభినందనలు.
ప్రత్యేక హోదా ఇస్తామని ఆశపెట్టి మోసం చేసిన సందర్భం కావచ్చు, నోట్ల మార్పిడి అంశంతో ప్రజలను రోడ్లపాలు చేసిన అంశం కావచ్చు ఇలా ప్రతి విషంయంలోనూ అత్యధిక భాగం మీడియా సంస్థలు భయపడి మౌనంగా ఉండిపోయిన సందర్భంలో ప్రశ్నించడానికి ముందుకు వచ్చిన వ్యక్తి పవన్ కళ్యాణ్. ప్రస్తుత పరిస్థితుల్లో యువతరం ప్రశ్నించాల్సి ఉంది. నిలదీయాల్సిన అవసరం ఉంది.
మిమ్మల్ని రాజకీయనాయకులుగా ఎన్నుకున్నది ప్రజల భవిష్యత్&zwnj;కోసం, కాని మీరు ఎన్నికలముందు ఒకమాట గెలిచాక మరోమాట చెప్పుతూ ప్రజల్ని వంచిస్తూ , మీ కుటుంబాల సంక్షేమం కోసమే పరిపాలన సాగిస్తున్నారు ఇది తప్పు అని నేటి యువత ప్రశ్నించాలని కోరుకుంటున్నా.. అలాంటి చైతన్యాన్ని తెలుగు యువతలో తీసుకువస్తున్న పవన్ కళ్యాణ్&zwnj;కు అభినందనలు.